Kovara xêzeromanan a verêne GOG vejîyaye ke kovare seba domananê 7-14 serreyan yena amadekerdene. Kovare hem bi kirdkî hem zî bi kurmanckî weşanîyena.
Kovara GOGî de karakterê sey Red-Kit, Yakari, Thorgol û Milo estê.
Kovare de  karîkaturîstê kurdî Dogan Guzel, Ender Ozkahraman, Îmam Cîcî ca gênê. Na kovare de karîkaturîsto namdar Asaf Hanûka zî tay xêzanê xo pêşkêş keno.
Dîrektorê kovare Îmam Cîcîyî ard ziwan ke ê armanc kenê ke pê warêkê alternatîfî ziwanê dayîke bidê heskerdene û şinasnayene.
Kovare do warê dîjîtalî de bêra weşanayene.
